জিও-র ধামাকাদার অফার! সস্তা হল বছরভরের প্ল্যান

ওয়েব ডেস্ক: টেলিকম ইন্ডাস্ট্রির দুনিয়ায় আলোড়ন। ধামাকাদার অফার এনেছে রিলায়েন্স জিও (Relianace Jio)! এসে গিয়েছে জিও-র সবচেয়ে সস্তা রিচার্জ প্ল্যান (Recharge Plan)! অনেকেই মাসিক রিচার্জ করেন। কেউ কেউ আবার তিন মাস অন্তর রিচার্জ করেন। তবে হাতে গোনা ক’জনই বা বছরভরের প্ল্যান কেনেন? কারণ, এক ধাক্কায় অনেকটা টাকা বেরিয়ে যায়। তাই অনেকে চাইলেও তা করতে পারেন না।

আরও পড়ুন: ডিনারে পরোটার সঙ্গে খান পনির মির্চি মশলা!

এবার সেসব গ্রাহকদের কথা ভেবেই জিও নিয়ে এল ১১ মাসের সবচেয়ে সস্তা রিচার্জ প্ল্যান। যে প্ল্যানের মধ্যে রয়েছে দুর্দান্ত কিছু অফারও। ১১ মাসের এই রিচার্জের মূল্য ১৭৪৮ টাকা। এই প্ল্যান লোকাল ও STD দু’ধরনের কলই করা যাবে। এছাড়াও ৩৬০০ SMS পাঠাতে পারবেন। ৩৬৬ দিন ধরে ব্যবহার করা যাবে এই প্ল্যান।

তবে এই প্ল্যানে মিলবে না কোনও ইন্টারনেট পরিষেবা। ব্যবহারকারীরা দুটি অ্যাপ কোনও সাবস্ক্রিপশন ছাড়াই ব্যবহার করতে পারেন। পাবেন Jio Tv ও Jio AI Cloud-এর সুবিধা। Jio Tv ব্যবহারের জন্য ব্যবহারকারীরা যে নম্বরে রিচার্জ করেছেন সেই নম্বরে লগ ইন করতে হবে। Jio AI Cloud-এর ব্যবহারও সহজ। অ্যাপটি ইনস্টল করলেই সব ধরনের ডেটা আপলোড করতে পারবেন।