ভারতের অপারেশনে খতম কোন কোন জঙ্গি, দেখুন স্পেশাল রিপোর্ট

ওয়েবডেস্ক: কাশ্মীরের (Kashmir) পহেলগাম (Pahalgam) আবহে অস্থির পরিস্থিতি তৈরি হয়েছে দুই দেশে। গত ২২ এপ্রিল পর্যটকদের উপর নৃশংস হামলা চালায় জঙ্গিরা (Militant) । মৃত্যু হয় ২৬ জনের। এর মধ্যে একজন কাশ্মীরি যুবক। এই নিরীহ মানুষের প্রাণের জবাব দিতে ভারত যে তৈরি হচ্ছে তা স্পষ্ট ভাবে জানিয়ে দেন প্রধানমন্ত্রী নরেন্দ্র মোদি। ৭ মে ভারত ‘অপারেশন সিঁন্দুর’ (Operation Sindoor) এয়ার স্ট্রাইকে (Air Strike) পাকিস্তানের ৯ জঙ্গি ঘাঁটিকে গুঁড়িয়ে দেয়। নিহত হয় পাকিস্তানের (pakistan) পাঁচজন কুখ্যাত জঙ্গি।

১) মুদাসসর খাদিয়ান খাস ওরফে মুদাসসর ওরফে আবু জুন্দাল-লস্কর ই তৈইবার সক্রিয় সদস্য। পাকিস্তানের মুরিদকে জঙ্গি ঘাঁটি গুঁড়িয়ে দেওয়া হয়। সেই লস্করের ঘাঁটি মারকজ তৈবার ইন-চার্জ ছিল এই মুদাসসর।

২) হাফিজ মহম্মদ জামিল – জইশ-ই-মহম্মদের সদস্য। মৌলানা মাসুদ আজহারের আত্মীয়। বাহাওয়ালপুরে জইশ-ই-মহম্মদের যে সদর দফতর ভারত গুঁড়িয়ে দেয়। সেই মারকজ সুভান আল্লাহ্‌- র ইন-চার্জ ছিল হাফিজ তরুণদের মগজ ধোলাই এবং জইশ-ই-মহম্মদের ফাণ্ড জোগারে সক্রিয় ভূমিকা ছিল।

৩) মহম্মদ ইউসুফ আজহার ওরফে উস্তাদ জি ওরফে মহম্মদ সেলিম ওরফে ঘোসি সাহাব – জইশ- ই মহম্মদের সক্রিয় সদস্য। মৌলানা মাসুদ আজহারের নিকট আত্মীয়। জইশের হয়ে জঙ্গি প্রশিক্ষণে নিযুক্ত ছিল। জম্মু ও কাশ্মীরের একাধিক জঙ্গি হামলার যুক্ত ছিল এই মহম্মদ ইউসুফ আজহার। ১৯৯৯ সালে আইসি-৮১৪, কান্দাহার বিমান হাইজ্যাক, মোস্ট ওয়ান্টেড ছিল মহম্মদ ইউসুফ আজহার ওরফে উস্তাদ জি।

আরও পড়ুন: ভারত-পাকিস্তান সংঘর্ষ বিরতির মাঝেই মোদির বাসভবনে বৈঠক

৪) মহম্মদ হাসান খান – জইশ-ই-মহম্মদের সদস্য। এই হাসান খান জইশ-ই-মহম্মদের অপারেশনাল কমান্ডার (পাক অধিকৃত কাশ্মীরের) মুফতি আসগর খান কাশ্মীরি- র পুত্র। জম্মু ও কাশ্মীরের বিভিন্ন সন্ত্রাসী কার্যকলাপে নিযুক্ত ছিল।

৫) খালিদ ওরফে আবু আকাশা – লস্কর-ই-তৈইবার সদস্য। জম্মু ও কাশ্মীরের একাধিক সন্ত্রাসী হামলায় নেপথ্যে এই খালিদ। আফগানিস্থান থেকে অস্ত্র পাচারেও তার নাম জড়িয়েছে।

প্রসঙ্গত, ৬ এবং ৭ মে-র মাঝে গভীর রাতে ‘অপারেশন সিঁন্দুর’ ২৫ মিনিটের পাকিস্তানের জঙ্গি ঘাঁটিগুলি গুঁড়িয়ে দেওয়া হয়। প্রত্যাঘাতের পরেই ভারতের প্রধানমন্ত্রী নরেন্দ্র মোদি জানিয়ে দেন, সন্ত্রাসবাদ নির্মূল করাই তাদের লক্ষ্য। পাকিস্তানের কোনও সাধারণ মানুষের উপর আঘাত করেনি ভারত, ভারতের আকাশসীমা থেকেই এই প্রত্যাঘাত করা হয়েছে।

দেখুন ভিডিও-